Gerb. [*vardas, pavardė*],

DĖL: preliminaraus nuolatinio gyventojo statuso suteikimo

Šiuo raštu patvirtiname, kad Vidaus reikalų ministerija priėmė sprendimą suteikti jums preliminarų nuolatinio gyventojo statusą pagal Nuolatinio gyventojo statuso suteikimo ES piliečiams programą (EUSS). Statusas suteiktas [*data*].

Preliminarus nuolatinio gyventojo statusas

Preliminarus nuolatinio gyventojo statusas suteikia jums teisėtą teisę likti Jungtinėje Karalystėje 5 metus. Jūsų preliminarus nuolatinio gyventojo statusas baigiasi [*data*].

Teisės

Turėdami preliminarų nuolatinio gyventojo statusą, turite šias teises:

* Dirbti Jungtinėje Karalystėje
* Naudotis Jungtinės Karalystės sveikatos priežiūros sistemos (NHS) paslaugomis
* Studijuoti Jungtinėje Karalystėje
* Keliauti į Jungtinę Karalystę ir iš jos
* Atsižvelgiant į kitas turimas teises, naudotis valstybės lėšomis (jei įmanoma, pasikonsultuokite dėl to išsamiau)

Statuso įrodymas internetu

Vidaus reikalų ministerijos raštas nėra jūsų preliminaraus nuolatinio gyventojo statuso pagal EUSS įrodymas. Kad įrodytumėte savo statusą, jums reikia atlikti šiuos veiksmus:

1. Eikite į: <https://www.gov.uk/view-prove-immigration-status>
2. Įveskite savo asmens tapatybės dokumento, kuriuo naudojotės teikdami paraišką pagal EUSS, numerį ir savo gimimo datą
3. Pasirinkite, kur turėtų būtų atsiųstas laikinas slaptažodis: jūsų mobiliojo telefono numeriu ar el. pašto adresu – pagal tai, kas jums patogiau
4. Įveskite į jūsų telefoną arba el. paštą atsiųstą laikiną slaptažodį

Kai prisijungsite prie savo statuso puslapio internete, matysite savo duomenis ir nuotrauką. Jūs taip pat galėsite įrodyti savo statusą internetu būsimiems darbdaviams ir būsto nuomotojams bei atnaujinti savo duomenis, pavyzdžiui, mobiliojo telefono numerį arba ID numerį savo paskyroje.

Daugiau informacijos apie tai, kaip prisijungti ir ką daryti, kai jau vieną kartą prisijungėte prie savo statuso puslapio internete, galite rasti čia: <https://neweuropeans.uk/managing-your-status/>.

Kreipimasis dėl nuolatinio gyventojo statuso

Teisę kreiptis dėl nuolatinio gyventojo statuso įgysite [*data*], nes tą dieną jau būsite išgyvenę Jungtinėje Karalystėje 5 metus be pertraukų. Paskutinė diena, kai galite kreiptis, yra [*data*], t. y. kai baigiasi jūsų preliminarus nuolatinio gyventojo statusas. Labai svarbu, kad pateiktumėte paraišką prieš pasibaigiant jūsų preliminariam nuolatinio gyventojo statusui.

Svarbu atkreipti dėmesį į tai, kad galite neturėti teisės kreiptis dėl nuolatinio gyventojo statuso, jei būsite nepertraukiamai išvykę iš Jungtinės Karalystės ilgiau nei 6 mėnesius bet kuriuo 12 mėnesių laikotarpiu, nes tai gali nutraukti jūsų nuolatinį gyvenimą Jungtinėje Karalystėje. Jei jūsų nebuvo Jungtinėje Karalystėje ilgiau kaip 12 mėnesių dėl su COVID susijusių priežasčių, jūsų nuolatinis gyvenimas Jungtinėje Karalystėje negali būti laikomas nutrūkusiu. Jei manote, kad kas nors iš to taikoma jūsų atveju, svarbu, kad pasikonsultuotumėte imigracijos klausimais prieš kreipdamiesi dėl nuolatinio gyventojo statuso.

Jūsų paraiška taip pat gali būti atmesta, jei nuo 2021 m. sausio mėn. dalyvavote kokioje nors įtariamoje nusikalstamoje veikoje. Jei taip būtų, svarbu, kad pasikonsultuotumėte imigracijos klausimais prieš kreipdamiesi dėl nuolatinio gyventojo statuso.

Paraiškų teikimas dėl nuolatinio gyventojo statuso pagal EUSS yra nemokamas.